離騷

《離騷》係楚辭入面最出名同最出色嘅作品，作者係屈原，約莫2470字，屬自傳文學同抒情詩。

原文

<div class="Kaiti" style=" font-size:130%; ">
帝高陽之苗裔兮，朕皇考曰伯庸。
攝提貞於孟陬兮，惟庚寅吾以降。
皇覽揆餘初度兮，肇錫餘以嘉名：
名餘曰正則兮，字餘曰靈均。
紛吾既有此內美兮，又重之以修能。
扈江離與辟芷兮，紉秋蘭以爲佩。
汨餘若將不及兮，恐年歲之不吾與。
朝搴阰之木蘭兮，夕攬洲之宿莽。
日月忽其不淹兮，春與秋其代序。
唯草木之零落兮，恐美人之遲暮。
不撫壯而棄穢兮，何不改乎此度?
乘騏驥以馳騁兮，來吾道夫先路！
昔三後之純粹兮，固衆芳之所在。
雜申椒與菌桂兮，豈惟紉夫蕙茞！
彼堯、舜之耿介兮，既遵道而得路。
何桀紂之猖披兮，夫惟捷徑以窘步。
惟夫黨人之偷樂兮，路幽昧以險隘。
豈餘身之殫殃兮，恐皇輿之敗績！
忽奔走以先後兮，及前王之踵武。
荃不查餘之中情兮，反信讒而齌怒。
餘固知謇謇之爲患兮，忍而不能捨也。
指九天以爲正兮，夫惟靈脩之故也。
曰黃昏以爲期兮，羌中道而改路！
初既與餘成言兮，後悔遁而有他。
餘既不難夫離別兮，傷靈脩之數化。
餘既滋蘭之九畹兮，又樹蕙之百畝。
畦留夷與揭車兮，雜杜衡與芳芷。
冀枝葉之峻茂兮，願俟時乎吾將刈。
雖萎絕其亦何傷兮，哀衆芳之蕪穢。
衆皆競進以貪婪兮，憑不厭乎求索。
羌內恕己以量人兮，各興心而嫉妒。
忽馳騖以追逐兮，非餘心之所急。
老冉冉其將至兮，恐脩名之不立。
朝飲木蘭之墜露兮，夕餐秋菊之落英。
苟餘情其信姱以練要兮，長顑頷亦何傷。
掔木根以結茞兮，貫薜荔之落蕊。
矯菌桂以紉蕙兮，索胡繩之纚纚。
謇吾法夫前修兮，非世俗之所服。
雖不周於今之人兮，願依彭咸之遺則。
長太息以掩涕兮，哀民生之多艱。
餘雖好修姱以鞿羈兮，謇朝誶而夕替。
既替餘以蕙纕兮，又申之以攬茝。
亦餘心之所善兮，雖九死其猶未悔。
怨靈脩之浩蕩兮，終不察夫民心。
衆女嫉餘之蛾眉兮，謠諑謂餘以善淫。
固時俗之工巧兮，偭規矩而改錯。
背繩墨以追曲兮，競周容以爲度。
忳鬱邑餘侘傺兮，吾獨窮困乎此時也。
寧溘死以流亡兮，餘不忍爲此態也。
鷙鳥之不羣兮，自前世而固然。
何方圜之能周兮，夫孰異道而相安？
屈心而抑志兮，忍尤而攘詬。
伏清白以死直兮，固前聖之所厚。
悔相道之不察兮，延佇乎吾將反。
回朕車以復路兮，及行迷之未遠。
步餘馬於蘭皋兮，馳椒丘且焉止息。
進不入以離尤兮，退將復修吾初服。
制芰荷以爲衣兮，集芙蓉以爲裳。
不吾知其亦已兮，苟餘情其信芳。
高餘冠之岌岌兮，長餘佩之陸離。
芳與澤其雜糅兮，唯昭質其猶未虧。
忽反顧以遊目兮，將往觀乎四荒。
佩繽紛其繁飾兮，芳菲菲其彌章。
民生各有所樂兮，餘獨好修以爲常。
雖體解吾猶未變兮，豈餘心之可懲。
女嬃之嬋媛兮，申申其詈予，曰：
「鯀婞直以亡身兮，終然夭乎羽之野。
汝何博謇而好修兮，紛獨有此姱節？
薋菉葹以盈室兮，判獨離而不服。」
衆不可戶說兮，孰雲察餘之中情？
世並舉而好朋兮，夫何煢獨而不予聽？
依前聖以節中兮，喟憑心而歷茲。
濟沅、湘以南征兮，就重華而敶詞：
啓《九辯》與《九歌》兮，夏康娛以自縱。
不顧難以圖後兮，五子用失乎家衖。
羿淫遊以佚畋兮，又好射夫封狐。
固亂流其鮮終兮，浞又貪夫厥家。
澆身被服強圉兮，縱慾而不忍。
日康娛而自忘兮，厥首用夫顛隕。
夏桀之常違兮，乃遂焉而逢殃。
后辛之菹醢兮，殷宗用而不長。
湯、禹儼而祗敬兮，周論道而莫差。
舉賢才而授能兮，循繩墨而不頗。
皇天無私阿兮，覽民德焉錯輔。
夫維聖哲以茂行兮，苟得用此下土。
瞻前而顧後兮，相觀民之計極。
夫孰非義而可用兮？孰非善而可服？
阽餘身而危死兮，覽餘初其猶未悔。
不量鑿而正枘兮，固前修以菹醢。
曾歔欷餘鬱邑兮，哀朕時之不當。
攬茹蕙以掩涕兮，沾餘襟之浪浪。
跪敷衽以陳辭兮，耿吾既得此中正。
駟玉虯以桀鷖兮，溘埃風餘上徵。
朝發軔於蒼梧兮，夕餘至乎縣圃。
欲少留此靈瑣兮，日忽忽其將暮。
吾令羲和弭節兮，望崦嵫而勿迫。
路漫漫其修遠兮，吾將上下而求索。
飲餘馬於咸池兮，總餘轡乎扶桑。
折若木以拂日兮，聊逍遙以相羊。
前望舒使先驅兮，後飛廉使奔屬。
鸞皇爲餘先戒兮，雷師告餘以未具。
吾令鳳鳥飛騰兮，繼之以日夜。
飄風屯其相離兮，帥雲霓而來御。
紛總總其離合兮，斑陸離其上下。
吾令帝閽開關兮，倚閶闔而望予。
時曖曖其將罷兮，結幽蘭而延佇。
世溷濁而不分兮，好蔽美而嫉妒。
朝吾將濟於白水兮，登閬風而紲馬。
忽反顧以流涕兮，哀高丘之無女。
溘吾遊此春宮兮，折瓊枝以繼佩。
及榮華之未落兮，相下女之可詒。
吾令豐隆乘雲兮，求宓妃之所在。
解佩纕以結言兮，吾令謇修以爲理。
紛總總其離合兮，忽緯繣其難遷。
夕歸次於窮石兮，朝濯發乎洧盤。
保厥美以驕傲兮，日康娛以淫遊。
雖信美而無禮兮，來違棄而改求。
覽相觀於四極兮，周流乎天餘乃下。
望瑤臺之偃蹇兮，見有娀之佚女。
吾令鴆爲媒兮，鴆告餘以不好。
雄鳩之鳴逝兮，餘猶惡其佻巧。
心猶豫而狐疑兮，欲自適而不可。
鳳皇既受詒兮，恐高辛之先我。
欲遠集而無所止兮，聊浮游以逍遙。
及少康之未家兮，留有虞之二姚。
理弱而媒拙兮，恐導言之不固。
世溷濁而嫉賢兮，好蔽美而稱惡。
閨中既以邃遠兮，哲王又不寤。
懷朕情而不發兮，餘焉能忍而與此終古？
索瓊茅以筳篿兮，命靈氛爲餘佔之。
曰：「兩美其必合兮，孰信修而慕之？
思九州之博大兮，豈惟是其有女？」
曰：「勉遠逝而無狐疑兮，孰求美而釋女？
何所獨無芳草兮，爾何懷乎故宇？」
世幽昧以昡曜兮，孰雲察餘之善惡？
民好惡其不同兮，惟此黨人其獨異！
戶服艾以盈要兮，謂幽蘭其不可佩。
覽察草木其猶未得兮，豈珵美之能當？
蘇糞壤以充禕兮，謂申椒其不芳。
欲從靈氛之吉占兮，心猶豫而狐疑。
巫咸將夕降兮，懷椒糈而要之。
百神翳其備降兮，九疑繽其並迎。
皇剡剡其揚靈兮，告餘以吉故。
曰：「勉升降以上下兮，求矩矱之所同。
湯、禹儼而求合兮，摯、咎繇而能調。
苟中情其好修兮，又何必用夫行媒？
說操築於傅巖兮，武丁用而不疑。
呂望之鼓刀兮，遭周文而得舉。
甯戚之謳歌兮，齊桓聞以該輔。
及年歲之未晏兮，時亦猶其未央。
恐鵜鴃之先鳴兮，使夫百草爲之不芳。」
何瓊佩之偃蹇兮，衆薆然而蔽之。
惟此黨人之不諒兮，恐嫉妒而折之。
時繽紛其變易兮，又何可以淹留？
蘭芷變而不芳兮，荃蕙化而爲茅。
何昔日之芳草兮，今直爲此蕭艾也？
豈其有他故兮，莫好修之害也！
餘以蘭爲可恃兮，羌無實而容長。
委厥美以從俗兮，苟得列乎衆芳。
椒專佞以慢慆兮，樧又欲充夫佩幃。
既幹進而務入兮，又何芳之能祗？
固時俗之流從兮，又孰能無變化？
覽椒蘭其若茲兮，又況揭車與江離？
惟茲佩之可貴兮，委厥美而歷茲。
芳菲菲而難虧兮，芬至今猶未沬。
和調度以自娛兮，聊浮游而求女。
及餘飾之方壯兮，周流觀乎上下。
靈氛既告餘以吉占兮，歷吉日乎吾將行。
折瓊枝以爲羞兮，精瓊爢以爲粻。
爲餘駕飛龍兮，雜瑤象以爲車。
何離心之可同兮？吾將遠逝以自疏。
邅吾道夫崑崙兮，路修遠以周流。
揚雲霓之晻藹兮，鳴玉鸞之啾啾。
朝發軔於天津兮，夕餘至乎西極。
鳳皇翼其承旗兮，高翱翔之翼翼。
忽吾行此流沙兮，遵赤水而容與。
麾蛟龍使樑津兮，詔西皇使涉予。
路修遠以多艱兮，騰衆車使徑待。
路不周以左轉兮，指西海以爲期。
屯余車其千乘兮，齊玉軑而並馳。
駕八龍之婉婉兮，載雲旗之委蛇。
抑志而弭節兮，神高馳之邈邈。
奏《九歌》而舞《韶》兮，聊假日以偷樂。
陟升皇之赫戲兮，忽臨睨夫舊鄉。
僕伕悲餘馬懷兮，蜷局顧而不行。
亂曰：已矣哉！
國無人莫我知兮，又何懷乎故都！
既莫足與爲美政兮，吾將從彭咸之所居！

類:中國文學